ΓΡΑΠΤΗ ΕΡΩΤΗΣΗ E-2343/03

υποβολή: Jean-Maurice Dehousse (PSE) προς την Επιτροπή

(16 Ιουλίου 2003)

Θέμα: Υποθέσεις Eurostat: οικονομικά συμφέροντα και εικόνα των ευρωπαϊκών θεσμικών οργάνων

Εδώ και μερικές εβδομάδες, γίνεται πολύς θόρυβος γύρο από μία υπόθεση που αφορά την Eurostat. Αντίθετα από τους κανόνες του δικαίου,ψηλόβαθμοιπάλληλοι, μεταξύ των οποίων ο γενικός διευθυντής, κατηγορούνται δημόσια κυρίως — μέσω του τύπου — για υπεξαίρεση ποσού ύψους έως και 900 000 ευρώ (Agence Europe 19 Ιουνίου 2003).

Ως εκ τούτου, οι εν λόγω δύοπάλληλοι έχουν ήδη δικαστεί και καταδικαστεί από μερίδα του τύπου, όπως και από τους ανθρώπους που πιστεύουν αυτόν τον τύπο και επαναλαμβάνουν τις απόψεις του με ή χωρίςστεροβουλία, χωρίς να έχει γνωστοποιηθεί ένα επίσημο κατηγορητήριο, και στο βαθμό που γνωρίζω χωρίς να έχουν ακουσθεί οι απόψεις των κατηγορουμένων.

Ως εκ τούτου, με σκοπό να καταστήσουμε τη συζήτηση όσον το δυνατόν πλέον αντικειμενική, δηλαδή να επιτρέψουμε τη διαπίστωση των γεγονότων και, εάν αυτά είναι αξιόποινα, να δικάσουμε και εί δυνατόν να καταδικάσουμε τους ένοχους όπου και αν βρίσκονται και όποιοι και αν είναι, επιθυμώ να θέσω στην Ευρωπαϊκή Επιτροπή τις ακόλουθες ερωτήσεις:

1. Πότε και με ποιό τρόπο η Επιτροπή έλαβε γνώση των προσαπτόμενων πράξεων·

2. Ποιά ακριβώς είναι οι προσαπτόμενες πράξεις·

3. Οι εν λόγω πράξεις απετέλεσαν ή όχι αντικείμενο απαγγελίας κατηγορίας σε δικαστικό επίπεδο, ή επίσημης κατηγορίας σε επίπεδο των οργάνων της Κοινότητας ή της Ένωσης·

4. Εάν τα προσαπτόμενα γεγονότα αφορούν πράγματι κρούσματα απάτης ή πράξεις της ίδιας φύσεως, αληθεύει ότι όλα τα γεγονότα αυτά ή τμήμα αυτών έγιναν γνωστά στο πλαίσιο εσωτερικών ελέγχων που ζητήθηκαν ήδη από το 1999 από τον γενικό διευθυντή της Eurostat;

5. Εάν αυτό ισχύει, ποιά συνέχεια δόθηκε τότε στις παραβάσεις του δημοσιονομικού κανονισμού·

6. Πότε και με ποιό τρόπο επελήφθη η OLAF του προβλήματος·

7. Ποιές είναι οι συνέχειες που δόθηκαν από την OLAF στην εν λόγω παραπομπή·

8. Η OLAF κατέληξε μέχρι σήμερα σε επίσημα συμπεράσματα·

9. Υπάλληλοι έχουν γίνει δεκτοί σε επίσημη ακρόαση από την OLAF ή από άλλο θεσμικό όργανο της Κοινότητας ή της Ένωσης και εάν ναι ποιό·

10. Ποιά είναι μέχρι σήμερα τα μέτρα που έχει λάβει η Επιτροπή για να προστατεύσει τα οικονομικά συμφέροντα της Ένωσης αφενός και το τεκμήριο αθωότητας αφετέρου, ώστε να μη θιγεί αδικαιολόγητα η εικόνα των ευρωπαϊκών θεσμικών οργάνων·

Απάντηση του κ. Solbes Mira εξ ονόματος της Επιτροπής

(8 Σεπτεμβρίου 2003)

Η Επιτροπή θεωρεί ότι τα γεγονότα σχετικά με την Eurostat στα οποία αναφέρεται ο αξιότιμος βουλευτής στην ερώτησή του συνδέονται με την εταιρία Planistat. Η παρούσα απάντηση επικεντρώνεται, λοιπόν, στα γεγονότα που συνδέονται με αυτή την εταιρία.

Ως προς το πότε και με ποιό τρόπο η Επιτροπή έλαβε γνώση των προσαπτόμενων πράξεων, αξίζει να αναφερθούν τα εξής: Τον Οκτώβριο του 2000, η OLAF κοινοποίησε πολύ συνοπτικές πληροφορίες σχετικά με την έναρξη έρευνας γιαποτιθέμενες παρατυπίες, με την ένδειξη ότι ο Γενικός Γραμματέας θα ενημερωνόταν μεταγενέστερα εάν τα στοιχεία των πληροφοριών αποδεικνύονταν βάσιμα. Τον Απρίλιο του 2003, η OLAF κοινοποίησε συμπληρωματικό ενημερωτικό σημείωμα στο Γενικό Γραμματέα της Επιτροπής με το οποίο τον πληροφορούσε για την πιθανή εμπλοκή ορισμένωνπαλλήλων, ζητώντας όμως να αναβληθεί η παροχή πληροφοριών σχετικά με αυτούς τουςπαλλήλους, χωρίς να διευκρινίζει τις πράξεις που ενδέχετο να τους προσαφθούν. Η Επιτροπήπενθυμίζει ότι είχε ήδη την ευκαιρία να εξηγήσει λεπτομερώς το πότε και με ποιό τρόπο ενημερώθηκε για τις διάφορες έρευνες σχετικά με την Eurostat, ιδίως στη διάρκεια των ακροάσεων που οργανώθηκαν από την Cocobu στις 17 και στις 30 του περασμένου Ιουνίου. Τότε είχαν κοινοποιηθεί γραπτές απαντήσεις στην Πρόεδρο της Cocobu προς ενημέρωση των μελών της. Η Επιτροπή θα διαβιβάσει τις απαντήσεις αυτές άμεσα στον αξιότιμο βουλευτή. Ορισμένα άρθρα που δημοσιεύθηκαν στον τύπο στις 28 Απριλίου 2003 περιείχαν εξαιρετικά σοβαρές καταγγελίες και παρείχαν διευκρινίσεις ως προς την έκταση των ερευνών και τις προσαπτόμενες πράξεις.

Σε ό,τι αφορά την ακριβή φύση των προσαπτόμενων πράξεων, δεδομένου ότι οι ανακρίσεις συνεχίζονται, η Επιτροπή δεν επιθυμεί να τις διαταράξει, ούτε να θίξει τα δικαιώματα των εμπλεκομένων ατόμων. Επίσης, δεν είναι σε θέση στο παρόν στάδιο να επιβεβαιώσει το βαθμό στον οποίο το σύνολο ή μέρος των προσαπτόμενων πράξεων διαπιστώθηκαν στο πλαίσιο εσωτερικών ελέγχων που είχε ζητήσει ο γενικός διευθυντής της Eurostat από το 1999. Τα γεγονότα, που συνδέονται με την εταιρία Planistat, για τα οποίαπήρξε καταγγελία στις 19 Μαρτίου 2003, αποτέλεσαν το αντικείμενο έναρξης προκαταρκτικής έρευνας κατ' αγνώστου στο Πρωτοδικείο του Παρισιού. Μέχρι σήμερα, δεν έχει απαγγελθεί καμία κατηγορία και δεν έχει ζητηθεί διεξαγωγή ανάκρισης.

Σε ό,τι αφορά το πότε και με ποιον τρόπο επελήφθη η OLAF του προβλήματος, είναι σκόπιμο ναπενθυμίσουμε τα εξής: στις 17 Μαρτίου 2000, η ΓΔ Δημοσιονομικού Ελέγχου διαβίβασε στην OLAF έκθεση εσωτερικού ελέγχου η οποία αναφερόταν σε ένα χρηματοδοτικό κονδύλιο που διατέθηκε στο πλαίσιο του δικτύου Datashop. Στη συνέχεια, η OLAF συγκέντρωσε και άλλα στοιχεία που επιτρέπουν ναποτεθεί η ύπαρξη πράξεων· που στοιχειοθετούν απάτη. Η συνάφεια αυτών των στοιχείων οδήγησε την OLAF να ξεκινήσει έρευνα κατά της απάτης στις 6 Οκτωβρίου 2000. Η OLAF ξεκίνησε μια έρευνα σχετικά με τη ΓΔ Eurostat και με την ευκαιρία αυτή οι ελεγκτές της OLAF προέβησαν σε διάφορες ενέργειες ανάκρισης. Στις 19 του περασμένου Μαρτίου, η OLAF διαβίβασε στον Εισαγγελέα του Παρισιού μια έκθεση η οποία καλύπτεται από το ποινικό δικαστικό απόρρητο. Στο πλαίσιο των ανακρίσεών τους σε εξωτερικό επίπεδο, οι ελεγκτές της OLAF κάλεσαν σε ακρόαση πολλούςπαλλήλους ως μάρτυρες. Επίσης, οι ακροάσεις ορισμένωνπαλλήλων πραγματοποιήθηκαν στο εσωτερικό επίπεδο, το οποίο βρίσκεται ακόμη σε εξέλιξη.

Τέλος, είναι σκόπιμο να σημειωθεί ότι η Επιτροπήπέβαλε μήνυση κατ' αγνώστου στο πλαίσιο της διαδικασίας που ξεκίνησε η Εισαγγελία του Παρισιού με βάση τα στοιχεία που της διαβίβασε η OLAF. Η Επιτροπή καλεί τον αξιότιμο βουλευτή να ανατρέξει στη σειρά μέτρων που αποφασίστηκαν κατά τις συνεδριάσεις της στις 9 και στις 23 Ιουλίου 2003, μέτρων για τα οποία έχει ενημερωθεί το Κοινοβούλιο. Η Επιτροπή έλαβε ορισμένα μέτρα με σκοπό να προστατεύσει τα συμφέροντά της διαφυλάσσοντας, ταυτόχρονα, την αρχή του τεκμηρίου αθωότητας του προσωπικού της.